Saint-Gobain

Saint-Gobain estas transnacia firmao fondita kaj administrata en Francio. En siaj originoj, de la 17-a jarcento (1665), ĝi jam ekis kiel kompanio de fabrikado de vitro. En la aktualo ĝi fabrikas materialojn por strukturoj kaj de alta rendimento. Ĝi estis kreita en la departemento Aisne fare de Ludoviko la 14-a de Francio por helpi la francajn metiistojn. Lia ministro de ekonomio, Jean-Baptiste Colbert, zorgis pri la konstruado de la instalaĵoj kaj la disvolvigo de novaj teknologioj kiuj estos uzataj por plibeligi Versajlon, ĉefe ĉe la Galerio de la Speguloj. Colbert mendis al venecianoj la spegulojn kiuj dekoracios tiun salonon de la Palaco de Versajlo. Post la perdo de tiu mendo, la Compagnie de Saint-Gobain disvolviĝis grandkvante. En 1702 ĝi sukcesis akiri la monopolon de fabrikado de speguloj en Francio, kio estos privilegio pluhavota ĝis la Franca Revolucio. Aktuale la areo de negoco de Saint-Gobain estas la materiala inĝenierarto. Ĝi centriĝas en la sektoroj de vitro, la produktoj de konstruado kaj la materialoj de alta bonkvalito. Saint-Gobain vendas varojn en la tuta mondo. Ĝia vendokvanto estas supera al 40 000 milionoj de usonaj dolaroj. En decembro 2005 ĝi akiris la britan kompanion BPB, la plej granda fabrikanto tutmonda de plakoj por kovroŝirmo, por 7 000 milionoj de usonaj dolaroj. Notoj